text: – Tjóðskaparmálið má aftur á breddan í Fólkatinginum, nú fólkatingsumboðanin í fýra ár hevur snúð seg um at tekkjast donskum yvirvaldi í Føroyum, sigur Magni Arge, sum stillar upp fyri Tjóðveldi til næsta fólkatingsval.
text: #000001
text: Hann umboðaði Tjóðveldi á fólkatingi meginpartin av tíðarskeiðnum frá 2015 til 2019 og varpaði tá bjart ljós á føroysk tjóðarrættindi heima í Føroyum, á fólkatingi og longri úti í heimi.
text: #000002
text: Føroyski sjálvsavgerðarrætturin er undir stórum trýsti, heldur hann, nú danskir politikarar eru farnir at kalla fjarskiftis-, handils- og fiskivinnumál trygdarmál, so teir einvíst kunnu flyta vald, sum føroyingar hava havt í yvirtiknum málum, aftur til Keypmannahavnar, tá tað passar teimum. Tann gongdin skal steðgast, og føroyingar skulu í staðin leggja dent á at flyta ræðisrættin á fleiri málsøkjum heim til Føroya.
text: #000004
text: – Vit skulu hvønn dag gera greitt, at vit eru tjóð, sum eigur rættin til alt vald í Føroyum. Tann dagin Danmark heilt beinir fyri okkara vinnuliga, handilsliga og politiska rásarúmi, setir tað okkum aftur í amtsstøðuna, og vit missa framtaksmegina, sum er grundarlagið undir okkara vælferð. Stór virðir eru upp á spæl, og tey skulu verjast, sigur hann.
text: #000005
text: Magni Arge heldur, at Tjóðveldi hevur góðan møguleika at vinna annan fólkatingsessin á valinum hesaferð.
text: #000010